Príloha č. 1 k Rozhodnutiu č.: **005/R/15-S**

**PÍSOMNÁ INFORMÁCIA PRE POUŽÍVATEĽA**

Názov vet. prípravku : **Tendovet gél**

Výrobca : Animed s. r. o., Borovianska cesta 4541/76, 960 01 Zvolen, Slovenská republika.

Držiteľ rozhodnutia : Animed s. r. o., Borovianska cesta 4541/76, 960 01 Zvolen, Slovenská republika.

Zloženie : Heparinum natricum 50 I.U., Levomentholum 5,0 mg, Methylum salicylicum 50,0 mg.

Pomocné látky: Carbomerum 940, Propylenglycolum, Isopropylalcoholum, Glycerolum, Natrii hydroxidum, CL 42051, CL 15985, Aqua demin. steril. ad 1 ml.

Popis vet. prípravku : Gél svetlozelenej farby polotekutej konzistencie.

Druh a kategória

zvierat : Spoločenské zvieratá, kone.

Oblasť použitia : Pomáha pri bolestiach kĺbov, svalov, nervov, podporuje hojenie pri abscesoch, hematómoch, traumatických poraneniach spôsobených tupými predmetmi, napomáha pri zápalových procesoch lokálneho charakteru (napr. tendovaginitída, tendosynovitída, burzitída) a iných akútnych zápalových procesoch.

Spôsob použitia : Zvyčajne (ak neurčí veterinárny lekár inak) aplikovať na postihnuté miesto 1 – 3x denne v súvislej vrstve až do klinického zlepšenia stavu a vymiznutia klinických príznakov. Je potrebné zabrániť zvieraťu, aby si olizovalo ošetrené miesto.

Upozornenie : V prípade lokálnej reakcie na niektorú zložku veterinárneho prípravku prerušiť podávanie. Príznaky by mali vymiznúť bezprostredne po ukončení aplikácie.

Ochranná lehota : Bez ochrannej lehoty.

Veľkosť balenia : 250 ml, 500 ml, 1 l.

Spôsob uchovávania : Pri teplote 15 - 25°C, v suchu. Uchovávať mimo dohľadu a dosahu detí.

Čas použiteľnosti : 2 roky v originálnom balení. Po otvorení spotrebovať do 60 dní.

Označenie : Len pre zvieratá!

Upozornenie na spôsob nakladania a zneškodnenia nepoužitého veterinárneho prípravku a obalu:

Nepoužité a nespotrebované veterinárne prípravky a ich obaly sa likvidujú v zmysle platných právnych predpisov.

Bez predpisu veterinárneho lekára.

Schvaľovacie číslo: 005/R/15-S